Namanganda Nexia yonib ketdi

Namangan viloyatida Nexia-2 avtomobilida yong‘in kelib chiqdi, deya xabar bermoqda YHXBB.

Qayd etilishicha, 2021-yilning 30-oktabr kuni soat 16:15 larda Davlatobod tumani hududidan o‘tuvchi 4R-112 avtomobil yo‘lining 8-kilometrida Nexia-2 rusumli avtomobilda yong‘in yuzaga kelgan.
Yong‘in o‘t o‘chiruvchilar tomonidan bartaraf etilgan. Hodisa natijasida tan jarohati olganlar yo‘q.
Mazkur hodisa yuzasidan Namangan viloyati FVB hamda YHXB xodimlari tomonidan surishtiruv ishlari olib borilmoqda.
Bundan avval Farg‘onada avtobus, Toshkentda harakatlanayotgan Matiz hamda Toshkentda Lacetti bilan to‘qnashgan Nexia yonib ketgani haqida xabar berilgandi.